stanford-oval/wikipedia huggingface dataset:
פרנצ'סקו מולין

פרנצ'סקו מולין (באיטלקית: Francesco Molin; ‏ 21 באפריל 1575 - 27 בפברואר 1655) היה הדוכס ה-99 של ונציה. מולין כיהן כדוג'ה מאז בחירתו ב-20 בינואר 1646 ועד פטירתו.
בתקופת כהונתו כדוג'ה לחמה לה סרניסימה באימפריה העות'מאנית על השליטה בכרתים. הלוחמה החלה בתקופת קודמו של מולין, פרנצ'סקו אריצו והסתיימה בשנת 1669.
קורות חיים

פרנצ'סקו מולין נולד בוונציה למארינו מולין ולפאולה בארבאריגו. פרנצ'סקו פנה בצעירותו לקרירה צבאית, ושירת בצי של לה סרניסימה. מולין כיהן כפרוודיטורה והצלחתו במעשיו ובכישוריו הדיפלומטיים הביאה לבחירתו כפרוקורטור. בראשית מלחמת כרתים נבחר מולין למפקד צי לה סרניסימה. אולם בשל מחלת הצינית התקשה לעיתים בביצוע תפקידיו.
ב-20 בינואר 1646 בתום 23 סבבי הצבעה, נבחר מולין לתפקיד הדוג'ה. בשנים הראשונות של כהונתו פעל מולין לחזק את הצי ואת כוחות הצבא הוונציאנים באזור ונציה ודלמטיה במטרה להגן על הרפובליקה מפני האימפריה העות'מאנית. ונציה זכתה במספר ניצחונות ואף כבשה את מצודת קליז. הצי הוונציאני פשט על הדרדנלים והביס את הצי העות'מאני. בין השנים 1654–1656 צר הצי הוונציאני, שבראשו האדמירל לאצארו מוצ'ניגו על הדרדנלים. האדמירל מוצ'ניגו נהרג בקרב ימי במיצרים בשנת 1657.
עלות המלחמה הממושכת הביאה את מולין למכור תוארי אצולה בעיר במחיר של 100,000 דוקטים (כאשר 60,000 דוקטים נחשבו ל"מתנה" שנתנה ללה סרניסימה, ו-40,000 כהלוואה). בעקבות מכירות אלה מספר משפחות סוחרים עשירות הפכו למשפחות אצולה.
מולין נפטר ב-27 בפברואר 1655.
פרנסיסקו טארגה

| --- | --- |

 לידה:  21 בנובמבר 1852 ויאריאל, ספרד 
 פטירה:  15 בדצמבר 1909 (בגיל 57) Santalecina, ספרד 
 מוקד פעילות:  ספרד 
 תקופת הפעילות:  1874–1909 (כ־35 שנים) 
 מקום לימודים:  הקונסרבטוריון המלכותי של מדריד 
 עיסוק:  גיטריסט קלאסי, מלחין
 סוגה:  המוזיקה הקלאסית בתקופה הרומנטית 
 שפה מועדפת:  ספרדית 
 כלי נגינה:  גיטרה קלאסית
 פרופיל ב-IMDb
 
פרנסיסקו טארגה (ספרדית: Francisco Tárrega;‏ 21 בנובמבר 1852 – 15 בדצמבר 1909), היה גיטריסט קלאסי ומלחין ספרדי.
פרנסואה-אלפונס פורל

| --- | --- |

פרנסואה אלפונס-פורל
 לידה:  2 בפברואר 1841 מורז', שווייץ שווייץ 
 פטירה:  7 באוגוסט 1912  (בגיל 71) מורז', שווייץ 
 ענף מדעי:  רפואה, natural science, פיזיולוגיה של גוף האדם, אנטומיית גוף האדם, לימנולוגיה 
 מוסדות:  אוניברסיטת לוזאן 
 הערות:  רופא, חוקר, מייסד מחקר הלימנולוגיה בעולם
 
פרנסואה-אלפונס פורל (בצרפתית: François-Alphonse Forel;‏ 2 בפברואר 1841 – 7 באוגוסט 1912) היה רופא שווייצרי ומדען שהיה החלוץ בחקר האגמים, ולכן נחשב למייסד ולאבי הלימנולוגיה, שהיא חקר גופי מים מתוקים ותכונותיהם הביולוגיות, הכימיות והפיזיקליות.
פעילותו המדעית

פורל נולד וגדל במורז' (אנ') שבשווייץ, על חופי אגם ז'נבה, המכונה בצרפתית le Léman. הוא הושפע מאוד מאביו, משפטן והיסטוריון, שהוציא אותו כנער לאגם כדי לחפש חפצים משרידי יישובים מתקופת הברונזה ששכנו מתחת לחוף האגם. הוא עזב את מורז' כדי להמשיך את השכלתו: תחילה בז'נבה, אחר כך במונפלייה ובפריז, ולבסוף באוניברסיטת וירצבורג, גרמניה, שם קיבל בשנת 1865 את הדוקטורט ברפואה ומיילדוּת. כשחזר לביתו באגם ז'נבה בגיל 26, הוא נכנס לתפקיד כפרופסור לאנטומיה, היסטולוגיה ופיזיולוגיה באוניברסיטת לוזאן, אך החליט להקדיש את זמנו לחקר האגם על כל היבטיו: מפיזיקה, כימיה וביולוגיה, ועד להיסטוריה האנושית וכלכלה.
ב-1892 הוא איחד את הנושאים המגוונים הללו בתחום מדע חדש שהוא כינה 'לימנולוגיה' והגדיר אותו כ"אוקיינוגרפיה של אגמים". עבודתו שמה דגש על האופי המשולב של הלימנולוגיה, שבה כל הנושאים המיוחדים מקושרים, וכל נושא משפיע על השני. הוא גם זיהה את בני האדם כמרכיב בלתי נפרד של המערכת האקולוגית של אגם ז'נבה, הן מבחינת התלות בשירותי המערכת האקולוגית כגון מי שתייה, דיִג והיתרונות האסתטיים של חיים קרוב למים, כמו גם ביכולתם לגרום נזק רב לאגם. פורל ידוע במיוחד בזכות עבודתו המכוננת על אור תת-מימי וצבע מים, וכן בגילוי תופעת הסייש וה-בנטוס(אנ') של אגמים וחשיבותו של הפחמן האורגני.
תחום מדעי נוסף שפורל תרם לו הוא חקר רעידות האדמה. הוא ייסד יחד עם מיקלה דה-רוסי את הסולם להערכת עוצמה סייסמית שנקרא על שמם – סולם רוסי פורל.
עד מותו בגיל 71, פורל הוציא 288 פרסומים, כולל המונוגרפיה בת 1,900 עמודים, בשלושה כרכים "Le Léman: Monographie limnologique" (אגם ז'נבה: מונוגרפיה לימנולוגית) שהציבה כאמור את היסוד למדע למינולוגיה.
ראו גם

לימנולוגיה
סייש
הערות שוליים

↑  Prof. F. A. Forel, Nature, 89 (1912), pp. 638–639
↑  François-Alphonse Forel, Britanica
1 2 3  Francois-Alphonse Forel (1841-1912), SIL
↑  Rossi-Forel Scale 1873 (Short Version), The Museum of the City of San Francisco
| --- | --- |
בקרת זהויות :  NLI: 987007261225905171  BnF: cb12278705t (data)  CiNii: DA14247908  GND: 116661895  HDS: 028825  ISNI: 0000 0001 0892 9656  LCCN: nr00002636  NKC: js2017960003  NLG: 220169  NTA: 13493721X  RERO: 02-A000064229  SELIBR: 252979  SNAC: w6c63xz5  SUDOC: 03160448X  VcBA: 495/166533  VIAF: 44359008   WorldCat (עם VIAF): 44359008
קאונטר סטרייק 2

| --- | --- |

 כללי
 תאריך הוצאה:  27 בספטמבר 2023 
 סוגה:  משחק יריות טקטי, משחק ירי בגוף ראשון
 פיתוח:  Valve 
 הוצאה לאור:  Valve 
 ארץ מקור:  ארצות הברית 
 סדרה:  קאונטר סטרייק 
 דרישות תוכנה
 מנוע משחק:  Source 2 
 מצבי משחק:  משחק וידאו למשתתף יחיד 
 פלטפורמות:  Microsoft Windows, לינוקס 
 המשחק הקודם:  Counter-Strike: Global Offensive 
 www.counter-strike.net/cs2
 
קאונטר סטרייק 2 (באנגלית: Counter-Strike 2) הוא משחק יריות טקטי בגוף ראשון משנת 2023 אשר פותח ופורסם על ידי חברת Valve. זהו המשחק החמישי בסדרת משחקי קאונטר סטרייק. המשחק יצא לראשונה לשווקים ב-27 בספטמבר 2023 עבור Windows ו-Linux.
משחקיות

בדומה למשחקים הקודמים בסדרה, קאונטר סטרייק 2 הוא משחק יריות בגוף ראשון מרובה משתתפים. מטרת השחקן היא להצטרף לקבוצה של טרוריסטים, או לוחמים בטרור, ולנסות לבצע את מטרות הקבוצה, או לחלופין לחסל את הקבוצה הנגדית. המשחק מתקיים בסיבובים קצרים, אשר נגמרים כאשר אחת מהקבוצות מובסת, או כאשר קבוצה אחת הצליחה לבצע את מטרתה.
המשחק כולל מגוון של מפות קלאסיות וחדשות, ומכיל סביבות מגוונות.
המשחק מכיל מספר שיפורים בהשוואהה למשחק הקודם בסדרה, כולל שינוי ממנוע המשחק Source ל-Source 2 אשר מאפשר גרפיקה משופרת.
למשחק שלושה מצבי משחק עיקריים - Premiere, Competitive ו-Wingman. בכל אחד ממצבי המשחק הללו, שתי הקבוצות חייבות כל אחת להשיג יעדים ספציפיים.
קאונטרס

נחל קאונטרס (באנגלית: Counter's Creek) הוא אחד הנהרות התת-קרקעיים של לונדון, אנגליה.
מוצאו של הנהר בקנסאל גרין, והוא זורם דרך אולימפיה, ארלס קורט ונשפך אל נהר התמזה. כיום, הנהר זורם לכל אורכו מתחת לאדמה.
ראו גם

הנהרות התת-קרקעיים של לונדון
צ'יינה סאות'רן איירליינס

בואינג 9–787 של החברה
בואינג 737–800 של החברה
איירבוס A330-300 של החברה
איירבוס A319-100 של החברה
איירבוס A320-200 של החברה
בואינג 400–747 של צ'יינה סאות'רן איירליינס קרגו
צ'יינה סאות'רן איירליינס (בסינית: 中国南方航空公司; באנגלית: China Southern Airlines) היא חברת התעופה הגדולה ביותר בסין. בסיסה הראשי נמצא בנמל התעופה של העיר גואנגג'ואו. החברה מפעילה טיסות למעל 200 יעדים פנימיים ובינלאומיים.
תולדות החברה

החברה נוסדה בשנת 1989 מתוך CAAC איירליינס והחלה לבצע טיסות פנימיות בסין. בשנת 1996 החלה להפעיל גם טיסות בינלאומיות כשהטיסה הראשונה התבצעה בקו גואנגג'ואו-בייג'ינג-אמסטרדם.
בשנת 1990 מטוס החברה נפגע במהלך התנגשות המטוסים בנמל התעופה גואנגג'ואו באי-יון.
בשנת 1997 הונפקה החברה בבורסאות בניו יורק והונג קונג. בשנת 2003 קנתה החברה את חברת צ'יינה נורת'רן איירליינס.
בינואר 2005, הפעילה החברה טיסה בין סין וטייוואן, לראשונה לאחר 55 שנה.
באפריל 2005, צ'יינה סאות'רן והממשלה הסינית ביצעו כמה הזמנות מאירבוס ובואינג. החברה הפכה לחברה הסינית הראשונה (והיחידה) שרכשה את מטוס איירבוס A380, מטוס הנוסעים הגדול בעולם. בנוסף, צ'יינה סאות'רן, יחד עם חמש חברות מקומיות אחרות, ביצעו הזמנה ל-60 מטוסי בואינג 7E7 (ששמו שונה מאוחר יותר ל-Boeing 787 Dreamliner).
בשנת 2007 הצטרפה החברה לברית חברות התעופה סקאיי טים ובאותה שנה הפכה החברה לגדולה באסיה מבחינת כמות הנוסעים. בינואר 2019 פרשה החברה מברית החברות סקאיי טים.
באפריל 2013, התפרצות שפעת העופות בסין פגעה בעסקי החברה, לאחר שבאופן דומה מגפת סארס בשנת 2003 השביתה את רוב טיבות החברה במשך מספר שבועות.
באוקטובר 2013, הזמינה החברה 25 מטוסי בואינג 737 MAX, כחלק מהזמנה סינית של 200 מטוסים בסך הכל.
בקיץ 2019 פתחה בסיס פעילות שני בנמל התעופה הבינלאומי בייג'ינג דאשינג.
הסכמי שותפות קוד

מלבד לחברותה בברית חברות התעופה סקאיי טים, לחברה הסכמי שותפות קוד עם החברות הבאות:
| 0 | 1 | 2 | 3 |
| --- | --- | --- | --- |
|  אסיאנה איירליינס  קת'אי פסיפיק |  דראגונאייר  גארודה אינדונזיה |  ג'פאן איירליינס  מלזיה איירליינס |  פקיסטן אינטרנשיונל איירליינס |
צי המטוסים

צי המטוסים של החברה נכון למאי 2020:
| כלי טיס | בצי | בהזמנה | נוסעים> F | נוסעים> J | נוסעים> W | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- | --- |
| איירבוס A319-100 | 10 | — | — | 8 | 30 | 90 | 128 |  |
| איירבוס A320-200 | 115 | — | — | 8 | 24 | 120 | 152 |  |
| איירבוס A320-200 | 115 | — | — | — | 24 | 144 | 168 |  |
| איירבוס A320-200 | 115 | — | — | 4 | 18 | 138 | 160 |  |
| איירבוס A320-200 | 115 | — | — | 4 | 24 | 138 | 166 |  |
| איירבוס A320neo | 32 | 68 | — | 4 | 24 | 138 | 166 |  |
| איירבוס A321-200 | 99 | — | — | 12 | 24 | 143 | 179 |  |
| איירבוס A321-200 | 99 | — | — | 4 | 18 | 167 | 189 |  |
| איירבוס A321-200 | 99 | — | — | 4 | 24 | 167 | 195 |  |
| איירבוס A321neo | 27 | 22 | — | 4 | 24 | 167 | 195 |  |
| איירבוס A330-200 | 14 | — | 4 | 24 | 48 | 142 | 218 |  |
| איירבוס A330-200 | 14 | — | — | 18 | — | 244 | 262 |  |
| איירבוס A330-200 | 14 | — | — | 24 | 50 | 184 | 258 |  |
| איירבוס A330-200 | 14 | — | — | 12 | 24 | 242 | 278 |  |
| איירבוס A330-300 | 32 | — | 4 | 24 | 48 | 208 | 284 |  |
| איירבוס A330-300 | 32 | — | — | 28 | — | 258 | 286 |  |
| איירבוס A330-300 | 32 | — | — | 30 | 42 | 187 | 259 |  |
| איירבוס A330-300 | 32 | — | — | 30 | — | 253 | 283 |  |
| איירבוס A350-900 | 6 | 14 | — | 28 | 24 | 262 | 314 | יתקבלו החל משנת 2019 |
| איירבוס A380-800 | 5 | — | 8 | 70 | — | 428 | 506 |  |
| בואינג 700–737 | 26 | — | — | 4 | 18 | 106 | 128 |  |
| בואינג 700–737 | 26 | — | — | 4 | 24 | 106 | 134 |  |
| בואינג 737–800 | 163 | — | — | 8 | 24 | 132 | 164 |  |
| בואינג 737–800 | 163 | — | — | 8 | 24 | 129 | 161 |  |
| בואינג 737–800 | 163 | — | — | 8 | 27 | 127 | 159 |  |
| בואינג 737–800 | 163 | — | — | 4 | 24 | 150 | 178 |  |
| בואינג 737-8MAX | 24 | 50 | — | 4 | 24 | 150 | 178 |  |
| בואינג 777-300ER | 15 | 1 | 4 | 34 | 44 | 227 | 309 |  |
| בואינג 777-300ER | 15 | 1 | — | 28 | 28 | 305 | 361 |  |
| בואינג 8–787 | 10 | — | 4 | 24 | — | 200 | 228 |  |
| בואינג 9–787 | 15 | 5 | — | 28 | — | 269 | 297 |  |
| קומק C-919 | — | 20 | טרם נקבע | טרם נקבע | טרם נקבע | טרם נקבע | טרם נקבע |  |
| קומק ARJ21 | — | 35 | טרם נקבע | טרם נקבע | טרם נקבע | טרם נקבע | טרם נקבע |  |
| אמבראר E190 | 11 | — | — | 6 | 16 | 76 | 98 |  |
מטוסי צ'יינה סאות'רן קרגו איירליינס
| בואינג 400–747F | 2 | — | מטען | מטען | מטען | מטען | מטען |  |
| בואינג 777F | 14 | — | מטען | מטען | מטען | מטען | מטען |  |
| סה"כ | 620 | 215 |  |  |  |  |  |  |
פעילות החברה בישראל

באוקטובר 2018 התפרסם שהחברה הגישה בקשה למשרד התיירות הסיני להפעלת קו בין גואנגז'ו לתל אביב.
הקו התעתד לפעול ב-2 באפריל 2019, אך הקו בוטל במרץ 2019.[דרוש מקור]
הערות שוליים

↑  טיסה היסטורית בין סין לטייוואן לאחר 55 שנה, באתר הארץ, 29 בינואר 2005
↑  רויטרס, ‏חברות תעופה סיניות הזמינו, באתר גלובס, 21 באפריל 2005
↑  ליאון איצקר, בואינג תמכור 60 מטוסים מדגם 7E7 דרימליינר לשש חברות תעופה סיניות בכ-7.2 מיליארד דולר, באתר TheMarker‏, 30 בינואר 2005
↑  Update: SkyTeam and China Southern, skyteam.com (באנגלית)
↑   סוכנויות הידיעות, התפרצות שפעת העופות בסין מפילה את מניות התעופה בעולם, באתר TheMarker‏, 5 באפריל 2013
↑   רויטרס, סין הזמינה מבואינג 200 מטוסי 737 MAX בשווי 20.7 מיליארד דולר, באתר TheMarker‏, 25 באוקטובר 2013
↑   בלומברג, שדה התעופה הענק בבייג'ין מוכן - ורק מחכה למטוסים ולנוסעים, באתר TheMarker‏, 1 ביולי 2019
↑  פרטי צי המטוסים של צ'יינה סאות'רן איירליינס, באתר airfleets.net (באנגלית)
↑  דני שדה, חברת התעופה הסינית הגדולה ביותר בדרך לישראל, באתר ynet, 29 בינואר 2019
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
פעמוני הגיהנום

| --- | --- |

השטן מבודר על ידי השדים הקטנים שלו במוזיקה, מתוך הסרט
 בימוי:  אב אייוורקס
 הופק בידי:  וולט דיסני
 מוזיקה:  קארל וו. סטלינג
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  סרטי קולומביה
 הקרנת בכורה:  21 בנובמבר 1929
 משך הקרנה:  5:49 דקות
 שפת הסרט:  אנגלית
 סוגה:  סרט מצויר 
 סרט קודם:  זמן אביב
 סרט הבא:  הגמדים העליזים
 דף הסרט ב־IMDb
 
פעמוני הגיהנום (באנגלית: Hell's Bells) הוא סרט הנפשה קצר משנת 1929 שבויים על ידי אב אייוורקס והופץ לבתי הקולנוע על ידי חברת סרטי קולומביה, שהפיצה גם סרטים אחרים של דיסני, כמו חורף. הסרט עוקב אחר ההתרחשויות של השטן והשדים האחרים בגיהנום. אחד השדים האלה מחליט לתקומם נגד השטן, ובסופו של דבר השטן בועט אותו מצוק הגיהנום בסוף הסרט.
משמעות הכותרת היא שהאירועים בסרט זה מייצגים מידה מסוימת של מוזיקה, כפעמונים ככלי נגינה. השם גם משמש כצמד צמדים מחורז, שכן המילה "פעמונים", מתחרזת עם המילה "הגיהנום" באנגלית.
בסרט משולבות גם מגוון יצירות מוזיקליות, אחת מהן היא "באולם מלך ההר", אשר נכתב על ידי המלחין הנורווגי אדוורד גריג. הרכב זה משמש סמוך לסוף הסרט, כאשר השטן נבעט מהצוק על ידי אחד השדים שלו. אחר הוא "צעדת ההלוויה של מריונטה" מאת המלחין הצרפתי שארל גונו, המוכר גם כמנגינת הנושא לסדרת הטלוויזיה "אלפרד היצ'קוק מגיש".
הסרט הוא חלק מסדרת הסרטים הקצרים "סימפוניות טיפשיות". הסדרה הזו היא אותה סדרה שהוציאה סרטים קצרים אחרים של דיסני, כמו קניבלים מרקדים, והטוראדור האיום.
עלילה

הסרט מתחיל באש המכלה את המסך ומשאירה מאחור את הגיהנום. כמה עטלפים עפים בשמיים ועכביש יורד מרשת. עכביש זה מתנדנד קדימה ואחורה מספר פעמים, וגם בולע את המצלמה כמה פעמים. העכביש עושה זאת עד שאש מלמטה בולעת אותו וגוררת אותו למטה. לאחר מכן, אליגטור לוכד את המצלמה ומטפס לתוך החור שהעכביש נגרר אליו למטה על ידי האש. כלב בעל שלושה ראשים, ניגש למצלמה והראשים לוכדים את המצלמה. לאחר מכן, עטלף עף לתוך קטע שבו נחש גדול תופס אותו. העטלף מפחיד את הנחש, על ידי הוצאת לשון לעבר הנחש. כתוצאה מכך הנחש אוכל את העטלף. עם זאת, לאחר שהוא עושה זאת, הנחש מצמיח באופן קומי כנפיים ובאופן קומי עף משם.
לאחר מכן תזמורת מנגנת קצת מוזיקה על מנת לבדר את השטן. התזמורת היא שילוב בין כלים מסורתיים לכלים שטותיים, שכן אחד היצורים מנגן על סקסופון, בעוד שאחד אחר מנגן באופן קומי בכלוב צלעות במקום צ'לו. לאחר מכן שד מתחיל לרקוד לצלילי המוזיקה, מדי פעם גם עף. ואז, שדים אחרים מתחילים לרקוד לצלילי המוזיקה. הם עושים זאת עד שהם מפסיקים באופן טבעי והולכים. עם זאת, אחד היצורים נכנס לתוך פיסת סלע מתפוררת, ובאופן קומי הופך לעקום כתוצאה מכך. הוא רוקד עוד קצת כדי להפסיק את מצבו העקום. עם זאת, ברגע שהוא מפסיק להיות עקום ומתחיל ללכת אחורה, הוא נכנס שוב לאותו סלע באופן קומי, מה שמביא לכך שהוא חוזר להיות עקום באופן קומי.
השטן צוחק על ההתרחשות, ומצלצל בפעמון, כדי לסמן את חוסר האוכל שלו ואת רצונו להאכיל. למשמע הפעמון, שלושה יצורים חולבים באופן קומי יצור דמוי פרה עבור חלב שהוא לוהט באופן קומי כמו אש, אותו הם מביאים לשטן. הוא מוצא את החלב, כשהוא גומע אותו ברצף מהיר. לאחר מכן, השטן מרים את אחד השדים הקטנים ומאכיל אותו לכלב בעל שלושת הראשים שנראה קודם לכן. השטן צוחק וממשיך לנסות לתפוס עוד שד קטן. השד, שלא רוצה לזכות באותו גורל כמו השד הקטן האחר, מסרב ומנסה להתרחק מהשטן.
השד מכעיס את השטן, אשר מזנק מכסאו ומתחיל לרדוף אחריו דרך הגיהנום כדי לנסות לתפוס אותו. המרדף מוביל אותם לצוק, שם מסתתר השד הקטן בקטע בצוק. השטן מנסה להביט ממנו. עם זאת, כאשר הוא מנסה זאת, השטן נבעט מהצוק על ידי השד הקטן. השטן אז נופל במורד הצוק. בשלב הזה, השטן מנסה לתפוס מדף. זה גורם לגוף שלו להימתח בצורה קומית כמו אקורדיון. האש מתחת אז מושכת אותו באופן קומי בזנבו וגם מכה אותו באופן קומי. לאחר מכן האש גוררת את השטן למטה, ובסופו של דבר הורגת אותו. הסרט מסתיים כשהאש מכלה את המסך, ומשאירה אחריה שקופית 'הסוף'.
דמויות

בסרט הזה יש מגוון דמויות. אחד מהם הוא השטן. הוא מוכשר על ידי הגיהנום ושולט בו. הוא מצווה על שאר היצורים והשדים על מעשיהם. בסופו של דבר הוא מת בסוף הסרט, כשהוא נבעט מצוק על ידי אחד ממשרתיו. דמות נוספת היא השדים. הם מבדרים את השטן במהלך הסרט עם מוזיקה. הם גם מגישים לו ארוחות, לדוגמה חלב העשוי מאש. דמות נוספת היא הכלב בעל שלושת הראשים. הוא שובר את הקיר הרביעי בתחילת הסרט המצויר, על ידי לכידה במצלמה ובקהל. הוא גם אוכל את אחד השדים, שכן השטן נותן לו אותו לקראת סוף הסרט.
ביקורות

הסרט קיבל ביקורות מעורבות על ידי מגזיני הקולנוע באותה תקופה.
הסרט היומי (17 בנובמבר 1929): "סרט אנימציה "קפוא": עוד אחת מסדרת סימפוניות טיפשיות, כשהעבודה המצוירת עולה על המאמצים הקודמים בכושר ההמצאה שלה. עם האדס כסצנת הפעולה וקבוצה של חיות גרוטסקיות מכל הגדלים כמבצעים, הסליל משעשע ללא הרף כמו גם העוויתות החינניות והתנועות הקצביות של האנימציות המטומטמות מעוררות צחוק ותמיהה כאחד."
וראייטי (20 בנובמבר 1929): "סרט אנימציה מרגש המציג את האדס כמקום המוזר ביותר עם תושביה בצורות חיות מוזרות. הכל קומדיה מסוג סיפורי רפאים. למשל כשמוזיקאי אחד משתמש בעמוד השדרה והמותניים של אדם בתור הצ'לו שלו. כלי נוסף בלהקה זוהי בריכה של לבה מבעבעת, אחד השדים מחורר את הבועות בזנבו המחודד על מנת ליצור מוזיקה. בזמן שהשטן שותה את החלב הלבן והלוהט שלו ישירות מהעטין של פרה דמוית דרקון. הרבה צחוקים מהאפקטים הקומדיים הלא טבעיים שאנימטור יכול ליצור ומחומר מילוי אפרסק".
הסרט היומי (23 בנובמבר 1929): "מעט צחוקים: פעמוני הגיהנום הוא ללא ספק המשך להצלחה של ריקוד השלדים, אבל הוא לא מתקרב לאפשרויות הצחוק הזה. זה יומרני כמו סרטי הנפשה. מלא אש וגופרית עם סוג של סיום כמו של ג'ק ואפון הפלא שהוא הדבר הטוב ביותר בו".
מדיה ביתית

הסרט הקצר יצא למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'.
הערות שוליים

1 2 3 4 5 6 7 8 9 10 11 12  "Hell's Bells (1929)" (באנגלית). נבדק ב-29 ביולי 2018. {{cite news}}:  (עזרה)
↑  cartoon start (20 בספטמבר 2015), 1930 Silly Symphony Winter Walt Disney (Walt Disney), נבדק ב-29 ביולי 2018 {{citation}}:  (עזרה)
↑  "bell Meaning in the Cambridge English Dictionary". dictionary.cambridge.org (באנגלית). נבדק ב-29 ביולי 2018. {{cite web}}:  (עזרה)
↑  "RhymeZone: hells". www.rhymezone.com. נבדק ב-29 ביולי 2018. {{cite web}}:  (עזרה)
↑  "The choral version of 'In the Hall of the Mountain King' is absolutely bonkers". Classic FM (באנגלית). נבדק ב-29 ביולי 2018. {{cite news}}:  (עזרה)
↑  The best Kids Cartoon Movies (31 בדצמבר 2015), Silly Symphony Cannibal Capers, נבדק ב-29 ביולי 2018 {{citation}}:  (עזרה)
↑  "Short Subjects". The Film Daily: 9. 17 בנובמבר 1929. נבדק ב-23 בפברואר 2020. {{cite journal}}:  (עזרה)
↑  "Talking Shorts". Variety: 12. 20 בנובמבר 1929. נבדק ב-23 בפברואר 2020. {{cite journal}}:  (עזרה)
קאוס אוסטרליס

| --- | --- |
   
 מיקומו של קאוס אוסטרליס בקבוצת קשת
 נתוני תצפית
 קבוצת כוכבים:  קשת
 שמות נוספים:  ε בקשת
 סוג:  ענק כחול
 בהירות נראית:  1.79
 סיווג ספקטרלי:  B9.5 III
 עלייה ישרה:  18ʰ 24ᵐ 10.3ˢ מילי-שניות קשת בשנה
 נטייה:  ‏04.6193″ ‏23′ ‏34°‏- מילי-שניות קשת בשנה
 מאפיינים פיזיים
 בהירות מוחלטת:  1.45-
 מרחק:  145  שנות אור 44.46  פארסק
 רדיוס:  7 רדיוסי שמש
 מסה:  5 מסות שמש
 עוצמת הארה:  פי 325 מהשמש
 טמפרטורה:  9,200 K
 מהירות סיבוב:  140 ק"מ/שנייה
 מהירות רדיאלית:  −15±3.7 קילומטר לשנייה
 היסט:  22.76±0.24 אלפיות של שניות קשת
 מערכת
 כוכבים נלווים:  קאוס אוסטרליס B
קאוס אוסטרליס או ε בקשת הוא הכוכב הבהיר ביותר בקבוצת הכוכבים קשת והוא אחד הכוכבים הבהירים בשמים. למרות היותו הבהיר ביותר בקבוצה הוא קיבל את ציון באייר ε. מקור שמו הוא ערבוב של ערבית (قوس - קאווס - קשת) ולטינית (Australis - אוסטרליס - דרומי) ופרוש השם הוא החלק הדרומי של הקשת. כוכב זה יחד עם הכוכבים קאוס מדיה (δ בקשת - החלק המרכזי של הקשת) וקאוס בוראליס (λ בקשת - החלק הצפוני של הקשת) יוצרים את הקשת שמחזיק הקנטאור המיוצג בקבוצת כוכבים זו.
תכונות

קאוס אוסטרליס הוא ענק כחול - לבן מסוג ספקטרלי B9.5 III במרחק של כ-145 שנות אור ובהירות נראית נראית מדרגה 1.79. מסתו כ-5 מסות שמש ורדיוסו גדול פי 7 מרדיוס השמש. עוצמת ההארה שלו היא קצת יותר מפי 300 משל השמש בתחום הנראה ופי 375 בתוספת הקרינה בתחום העל-סגול. ככל הנראה הכוכב נמצא בשלב התפתחות מתקדם והוא כבר כילה את המימן שבליבתו והוא מתיך מימן בשכבות חיצוניות יותר.
ניתוח ספקרוסקופי של אור הכוכב מראה על שכיחות נמוכה מהרגיל של יסודות כבדים מהליום. ככל הנראה הסיבה לכך היא מהירות הסיבוב הגבוהה של קאוס אוסטרליס סביב צירו שמעיפה מפניו יסודות קלים ויוצרת מסביבו ענן של מימן והליום שמסתיר את הרכבו הכימי האמיתי.
לקאוס אוסטרליס בן זוג עמום במרחק של 32 שניות קשת עם בהירות נראית מדרגה 14, שנקרא קאוס אוסטרליס B.
קודקס רגיוס

קודקס רגיוס (כתב היד המלכותי) הוא כתב יד בן 45 דפים, המכילים משני צידיהם את האדה הפואטית. על פי ההערכה, אבדו ממנו 8 דפים נוספים.
כתב היד, שמהווה מקור עיקרי לידיעת המיתולוגיה הנורדית, נתגלה בשנת 1643 על ידי הבישוף האיסלנדי ברוניולפר סוויינסון, וסבורים כי נכתב בשנת 1270 בקירוב. את שמו קיבל לאחר שהוענק כשי לפרדריק השלישי, מלך דנמרק בשנת 1662. רק בשנת 1972 הושב בחזרה לאיסלנד, לאחר שנשמר מאות שנים בספרייה המלכותית בקופנהגן.
פרנצ'סקו טאמאניו

פרנצ'סקו טאמאניו
פרנצ'סקו טאמאניו (באיטלקית: Francesco Tamagno;‏ 28 בדצמבר 1850, טורינו - 31 באוגוסט 1905, וארזה) היה זמר אופרה איטלקי.
ביוגרפיה

טאמאניו, הטנור הדרמטי המפורסם ביותר בזמנו, נודע בעוצמה היוצאת מן הכלל של קולו - בעיקר ברגיסטר העליון - עד כדי כך, שלא פעם השוו את קולו לחצוצרה. הסוגה המיוחדת של קולו נקראת "טנורה רובוסטו".
טאמאניו נודע בעיקר כאותלו הראשון של ורדי, בהצגת הבכורה בלה סקאלה, מילאנו, בשנת 1887. כמו כן היה גבריאלה אדורנו הראשון בגרסת 1881 של "סימון בוקאנרה", תפקיד לירי פי כמה. עוד אופרות חשובות שבהן שר בביצועי הבכורה היו "הבן האובד" ו"מריון דלורמה" של פונקיילי. כמו כן התפרסם בהופעותיו כראדאמס באאידה, בתפקיד הראשי ב"פוליוטו" וכארנולד בוילהלם טל של רוסיני.
הפריצה הראשונה של אמאניו הייתה בהופעתו הסנסציונית כריקרדו בנשף המסכות של ורדי, בפאלרמו, בשנת 1874. כעבור שלוש שנים הופיע לראשונה בלה סקאלה. במהלך שתים-עשרה השנים האחרונות של המאה ה-19 הופיע טאמאניו לא רק באיטליה, חצי האי האיברי ודרום אמריקה אלא גם בניו יורק, שיקגו ולונדון. בהופעותיו הציב אמת מידה לשירה, שעודנה תקפה גם כיום. מבין הטנורים האיטלקים בעלי הקול ההרואי, שביצועיהם השתמרו על גבי תקליטים, הוא נחשב גם כיום לגדול מכולם. בריאותו התערערה בראשית המאה ה-20 בגלל בעיות בלבו והוא פרש מן הבימה.
פרנצ'סקו טאמאניו נפטר בגיל 54.
הקלטות

מכלול הקלטותיו של טאמאניו יצאו לאור בתקליטורים בחברת פרל/אופאל (cd 9846). התקליטים המקוריים נעשו בחברת גרמופון & טייפרייטר בשנים 1903 ו-1904 לאחר פרישתו של טאמאניו. הם כוללים קטעים מתוך אותלו.
קאונקאקאי

| --- | --- |
מרכז העיר, יולי 2006
מרכז העיר, יולי 2006
 מדינה:  ארצות הברית ארצות הברית
 מדינה:  הוואי הוואי
 מחוז:  מחוז מאווי
 שטח:  42.6 קמ"ר
 גובה:  6 מטרים
 אוכלוסייה:  ‏
  ‑ בעיר:  3,419 (1 באפריל 2020)
  ‑ צפיפות:  80 נפש לקמ"ר (2010)
 קואורדינטות:  21°05′20″N 157°00′45″W﻿ / ﻿21.088888888889°N 157.0125°W﻿ / 21.088888888889; -157.0125 
 אזור זמן:  UTC -10
 http://www.kaunakakai.k12.hi.us
  מפת מיקום  מפה מפורטת   (למפת הוואי מוגדלת) הונולולו הילו ליהואה קאהולואי קאפאה לאנאי האוקיינוס השקטקאונקאקאי(למפת הוואי רגילה) הונולולו הילו ליהואה קאהולואי קאפאה לאנאי האוקיינוס השקטקאונקאקאי  he tabBackground:;tabBorder:#aaa;defaultTab:0;
קאונקאקאי (באנגלית: Kaunakakai) הוא יישוב במחוז מאווי, במדינת הוואי שבארצות הברית. זו העיר הגדולה ביותר באי מולוקאי (חלק מאיי הוואי). נכון למפקד האוכלוסין של שנת 2010, אוכלוסיית העיר מנתה 3,425 תושבים. בשנות ה-30 העיר הפכה לפופולרית בעקבות השיר "The Cockeyed Mayor of Kaunakakai", אשר החל מסורת מתמשכת של בחירת ראש עיר לשם כבוד והערכה.
בתחילת המאה ה-19 המלך קמהאמהה החמישי העביר את עונות הקיץ באי מולוקאי שבהוואי בבית שבקאונקאקאי. הרחוב הראשי של קאונקאקאי, שדרת אלא-מלמא, נקראה על שם בית הקיץ של המלך.
גאוגרפיה ואוכלוסין

על פי לשכת מפקד האוכלוסין של ארצות הברית, השטח הכולל של העיר הוא 42.6 קמ"ר אשר מתוכם 33.2 קמ"ר הם אדמה ו-9.4 קמ"ר (שהם 22% משטח העיר) מים.
לפי מפקד האוכלוסין של שנת 2000, היו בעיר 2,726 תושבים, 867 משקי בית ו-645 משפחות. צפיפות האוכלוסייה הייתה 518.5 נפש לקמ"ר. בעיר היו 962 יחידות דיור בצפיפות ממוצעת של 183.0 דירות לקמ"ר.28.8% מכלל התושבים בעיר הם ממוצא אסיאתי. ההכנסה החציונית למשק בית בעיר הייתה 34,492 דולרים לשנה, ההכנסה החציונית למשפחה הייתה 39,348 דולרים לשנה. ההכנסה החציונית של הגברים לשנה היא 30,543 לעומת 22,337 דולרים של הנשים. בערך 15.5% מהמשפחות ו-20.6% מהאוכלוסייה נמצאו מתחת לקו העוני.